เกร็ดข่าวลูกหนัง 03/04/60
เปแอสเชซิวแชมป์เฟรนช์ลีกคัพ 4 สมัยติด,เปแอสเช ปารีส แซงต์ แชร์กแมง ผงาดคว้าแชมป์เฟรนช์ ลีกคัพ เป็นสมัยที่ 4 ติดต่อกัน หลังโชว์ฟอร์มแกร่ง ไล่ถล่มเอาชนะโมนาโกขาดลอย 4-1 นัดนี้ เอดินสัน คาวานี หัวหอกทีมชาติอุรุกวัย สวมบทฮีโร่เหมาคนเดียวสองประตู ในเกมนัดชิงชนะเลิศ เมื่อคืนวันเสาร์ที่ 1 เม.ย.ที่ผ่านมา,เกมเฟรนช์ ลีกคัพ นัดชิงชนะเลิศ ฤดูกาล 2016-17 มีขึ้นที่สนามกลาง ในเมืองลีญง เป็นการเจอกันระหว่าง เปแอสเช ปารีส แซงต์ แชร์กแมง อดีตแชมป์รายการนี้ 3 สมัยซ้อน ดวลกับโมนาโก ทีมจ่าฝูงลีกเอิง ฝรั่งเศส ซึ่งนัดนี้ทั้งสองทีมต่างจัดทัพใหญ่ลงบู๊เต็มพิกัด โดยเปแอสเชส่งมาร์โก แวร์ลัตติ, อังเคล ดิ มาเรีย และยูเลียน ดรักซ์เลอร์ เป็นสามประสานทำเกมรุก คอยสนับสนุนหน้าเป้า เอดินสัน คาวานี ล่าตาข่าย ส่วนทางฝั่งโมนาโกมี เชา มูตินโญ, โทมัส เลอมาร์ และคีเลียน เอ็มบัปเป เป็นตัวทีเด็ดในแนวรุก,เริ่มเกมครึ่งแรกมาได้แค่ 4 นาที เปแอสเช ออกนำก่อน 1-0 อย่างรวดเร็ว จากจังหวะที่อังเคล ดิ มาเรีย จ่ายให้ยูเลียน ดรักซ์เลอร์ หลุดกับดักล้ำหน้าเข้าไปซัดเผาขนตุงตาข่าย แต่ถึงนาทีที่ 27 โทมัส เลอมาร์ ก็ยิงตีเสมอให้โมนาโกเป็น 1-1 อย่างไรก็ตาม ก่อนหมดครึ่งแรกเพียงนาทีเดียว ปารีสฯมาได้ประตูขึ้นนำ 2-1 จากการซัดของ อังเคล ดิ มาเรีย ปีกทีมชาติอาร์เจนตินา และก็จบครึ่งแรกด้วยสกอร์นี้,ครึ่งหลังเล่นมาถึงนาทีที่ 54 เปแอสเชขยับสกอร์นำห่าง 3-1 จากจังหวะที่มาร์โก แวร์ลัตติ เปิดบอลจากกรอบเขตโทษฝั่งขวาไปที่เสาไกลให้ เอดินสัน คาวานี วอลเลย์ด้วยขวาตุงตาข่ายสุดสวย แค่นั้นไม่พอ ช่วงท้ายเกมนาทีที่ 90 เปแอสเชยังมาได้ประตูนำขาด 4-1 จากการยิงของคาวานีคนเดิม นับเป็นประตูที่ 2 ของเขาในเกมนี้,จบเกม เปแอสเช ปารีส แซงต์ แชร์กแมง ถล่มเอาชนะโมนาโกขาดลอย 4-1 ผงาดคว้าแชมป์เฟรนช์ ลีกคัพ ไปครองเป็นสมัยที่ 4 ติดต่อกันได้,สำเร็จ และยังสร้างประวัติศาสตร์เป็นทีมที่ซิวแชมป์ รายการนี้มากที่สุด 7 สมัยอีกด้วย.,เลวานแฮตทริก เสือใต้ถล่มโหดครึ่งโหล,โรเบิร์ต เลวานดอฟสกี ศูนย์หน้าทีมชาติ โปแลนด์ ตะบันแฮตทริกเหมาซัดคนเดียวสามลูก ช่วยให้ เสือใต้ บาเยิร์น มิวนิก ลั่นฟอร์มโหด เปิดบ้านถล่มแหลก เอาก์สบวร์ก กระจุยไม่ไว้หน้าถึงครึ่งโหล 6-0 เก็บสามแต้มนำจ่าฝูงต่อไป ขณะที่ เสือเหลือง ดอร์ทมุนด์ วืดชัย หลังบุกไปเสมอกับชาลเก้ 1-1 ทั้งที่ยิงนำก่อน ในศึกบุนเดสลีกา เยอรมนี เมื่อวันเสาร์ที่ผ่านมา,เสือใต้ บาเยิร์น มิวนิก แชมป์เก่า-จ่าฝูง ลงสนามนัดที่ 26 ของฤดูกาล โดยเปิดรังอัลลิอันซ์ อารีนา รับการมาเยือนของเอาก์สบวร์ก โดยเกมนี้ บาเยิร์นฯของคาร์โล อันเชลอตติ กุนซือจอมเก๋าชาวอิตาเลียน วางโทมัส มุลเลอร์, คิงส์ลีย์ โกมอง และฟรองก์ ริเบรี ทำเกมรุกอยู่ข้างหลังโรเบิร์ต เลวานดอฟสกี กองหน้าตัวเป้า,ซึ่งผลดวลแข้ง 90 นาที ปรากฏว่า เสือใต้ บาเยิร์น มิวนิก ลั่นฟอร์มโหด เปิดรังไล่ถล่มเอาก์สบวร์กกระจุยขาดลอยแบบไม่ไว้หน้าถึง 6-0 โดยนัดนี้ โรเบิร์ต เลวานดอฟสกี ศูนย์หน้าทีมชาติโปแลนด์ ทำแฮตทริกเหมาซัดคนเดียวสามลูก,ในนาทีที่ 17, 55 และ 79 ส่วนที่เหลือได้จากโทมัส มุลเลอร์ เหมาสองลูก นาที 36 กับ 82 และติอาโก น.62 ซึ่งชัยชนะนัดนี้ทำให้บาเยิร์นฯยังคงนำจ่าฝูงอย่างเหนียวแน่นต่อไป มีเพิ่มเป็น 65 คะแนน จาก 26 นัด ทิ้งห่างอันดับ 2 ไลป์ซิก เป็น 13 คะแนน,ส่วน เสือเหลือง โบรุสเซีย ดอร์ทมุนด์ ชวดคว้าชัยอย่างน่าเสียดาย ทั้งที่บุกไปยิงนำก่อนจากปิแอร์-เอเมอริก โอบาเมย็อง ในนาทีที่ 53 แต่สุดท้ายโดนเจ้าถิ่น ราชันสีน้ำเงิน ชาลเก้ 04 ไล่ตีเสมอ 1-1 จากติโล เคห์เรอร์ ในนาที 77 จบเกมทั้งคู่จึงแบ่งกันไปทีมละ 1 แต้ม,สำหรับผลคู่อื่น ฮัมบวร์ก ชนะ โคโลญ 2-1, ไลป์ซิก ชนะ ดาร์มสตัดท์ 4-0, ไฟร์บวร์ก แพ้ แวร์เดอร์ เบรเมน 2-5, แฟรงก์เฟิร์ต เสมอ มึนเชนกลัดบัค 0-0.,เอเชียนแฮนดิแคป จันทร์ที่ 3 เม.ย.,ลาลีกา,01.45 น. เซลตา-ลาส ปัลมาส 0 : 0.5,กัลโช ซีรีเอ ,01.45 น. อินเตอร์ฯ-ซามพ์โดเรีย 0 : 1.5
เปแอสเช ปารีส แซงต์ แชร์กแมง ผงาดคว้าแชมป์เฟรนช์ ลีกคัพ เป็นสมัยที่ 4 ติดต่อกัน หลังโชว์ฟอร์มแกร่ง ไล่ถล่มเอาชนะโมนาโกขาดลอย 4-1 นัดนี้ เอดินสัน คาวานี
เกร็ดข่าวลูกหนัง,เสือใต้,บาเยิร์น มิวนิก,เสือเหลือง,ราชันสีน้ำเงิน